open-index/open-wikipedia-markdown huggingface dataset:
அவிகா கோர்

**அவிகா கோர்** (*Avika Gor*) ஒரு தொலைக்காட்சி நடிகை மற்றும் விளம்பர மாடல் ஆவார். இவர் இமாஜின் தொலைக்காட்சியில் ஒளிப்பரப்பான 'ராஜ்குமார் ஆர்யன்' எனும் தொலைக்காட்சித் தொடரின் மூலம் அறிமுகமானார். மேலும், 'மெரி ஆவாஸ் கோ மில் கயி ரோஷினி', 'சல்தி கா நாம் கடி', 'கராம் அப்னா அப்னா' போன்ற தொடர்களில் சிறு வேடங்களில் நடித்தார். பின்பு, 'தேஸ்', 'பாடசாலா', 'மார்னிங் வாக்' போன்ற இந்திப் படங்களிலும் நடித்தார். 2013 ஆம் ஆண்டில் 'உய்யாலா ஜம்பாலா' என்ற தெலுங்கு படத்தில் இவர் நடித்தார்.

### ஆனந்தி
தற்போது கலர்ஸ் தொலைக்காட்சியில் 1500 பாகங்களை தாண்டி ஓடிக்கொண்டிருக்கும் 'பாலிக வது' என்னும் தொடரின் ஆரம்பத்தில், அதன் கதாநாயகியாக நடித்தார். குழந்தை திருமணத்தைப் பதிவு செய்யும் இத்தொடரில் 'ஆனந்தி' என்னும் கதாபாத்திரமாக இவர் நடித்திருந்தார். இத்தொடரில் இவரது நடிப்பிற்காக இவருக்கு பல விருதுகள் கிடைத்தது.

### ரோலி/ரோகிணி
கலர்ஸ் தொலைக்காட்சியின் பிரபலமான தொடர் *சாசுரல் சிமர் கா*வில் இவர் ரோலி என்னும் கதாபாத்திரத்தில் நடித்துக் கொண்டிருக்கிறார். குடும்ப வாழ்க்கை முறையையும் அதன் முக்கியத்துவத்தையம் கூறும் தொடர் இது.

இத்தொடர், தமிழில் *[[மூன்று முடிச்சு (தொலைக்காட்சித் தொடர்)|மூன்று முடிச்சு]]* என்றும், தெலுங்கில் *மூடூ முல்லு* என்றும் மொழிமாற்றம் செய்யப்பட்டு ஒளிப்பரப்பப்படுகிறது. இதில் இவரது பெயர் *ரோகிணி* என மாற்றப்பட்டுள்ளது. தமிழ் பதிப்பு பாலிமர் தொலைக்காட்சியிலும், தெலுங்குப் பதிப்பு "மா கோல்ட் தொலைக்காட்சி" இலும் ஒளிப்பரப்பப்படுகிறது.

### உய்யாலா ஜம்பாலா
2013ம் ஆண்டு இவர் நடிப்பில் வெளியான 'உய்யாலா ஜம்பாலா' திரைப்படம் பெரும் வெற்றி பெற்றது. "சின்னரி பெல்லி கூத்துரு" மூலம் இவர் ஆந்திர ரசிகர்களுக்கு முன்பே அறிமுகமாயிருந்தார். அதனால், இவரை *ஆனந்தி* என்றே அறிமுகப்படுத்தினர்.

### நடித்த திரைப்படங்கள்
* 2009 - மார்னிங் வாக் - கார்கி - இந்தி
* 2010 - பாடசாலா - அவிகா - இந்தி
* 2012 - தேஸ் - பியா - இந்தி
* 2013 - உய்யாலா ஜம்பாலா - உமா தேவி - தெலுங்கு

### தொலைக்காட்சித் தொடர்கள்

### குறிப்புகள்
* http://www.filmyfolks.com/kmh/avika-gor.shtml 
* http://clevelandbollywoodparty.com/avika-gor-biography-age-height-and-latest-news/ 

பகுப்பு:இந்தியத் திரைப்பட நடிகைகள்
பகுப்பு:இந்தியத் தொலைக்காட்சி நடிகர்கள்
பகுப்பு:1997 பிறப்புகள்
பகுப்பு:வாழும் மக்கள்
நந்தகுமார்

* அ. பெ. நந்தகுமார் (அரசியல்வாதி)
* டி. எஸ். நந்தகுமார் (இசைக்கலைஞர்)
* நந்தகுமார் (சட்டமன்ற தொகுதி)
* நந்தகுமார் (திரைப்படம்)
* வி. பி. நந்தகுமார் (தொழிலதிபர்)
கிருஷ்ணா லட்டு தின்ன ஆசையா

*

*'கிருஷ்ணா லட்டு தின்ன ஆசையா''' புதுயுகம் தொலைக்காட்சியில் திங்கள் முதல் வெள்ளி வரை இரவு 9:30 மணிக்கு ஒளிபரப்பான ஒரு நகைச்சுவைத் தொலைகாட்சித் தொடர் ஆகும். 

## நடிகர்கள்
* சுபத்திரா 
* சித்திரா 
* சான்ட்ரா 
* ராஜா 

## இவற்றை பார்க்க
* புதுயுகம் தொலைக்காட்சி நிகழ்ச்சிகள் மற்றும் தொடர்களின் பட்டியல்

## வெளி இணைப்புகள்
* 
* 

பகுப்பு:புதுயுகம் தொலைக்காட்சி நாடகங்கள்‎
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தமிழ் நகைச்சுவைத் தொலைக்காட்சி நிகழ்ச்சிகள்
பகுப்பு:இந்தியத் தமிழ்த் தொலைக்காட்சி நிகழ்ச்சிகள்
பகுப்பு:நிறைவடைந்த தொலைக்காட்சி நிகழ்ச்சிகள்
சிசுபாலன் (மகாபாரதம்)

thumb|right|250px|சிசுபாலனின் தலையை  கிருஷ்ணர் சக்ராயுதத்தால் வெட்டி எறிதல்

**சிசுபாலன்**  ( மகாபாரத இதிகாசத்தில் வரும் ஒரு கதாபாத்திரம். கிருஷ்ணனின் அத்தை மகன்.  

## சிசுபாலன் பிறப்பு
சிசுபாலன் பிறக்கும் பொழுதே நான்கு கைகளையும் மூன்று கண்களையுமுடையனாயிருந்தான். அப்பொழுது அனைவரும் இது என்னவென்று வியக்கும்போது ஆகாயவாணியார், யார் இவனைத் தொடுகையில் இவனது கைகளிரண்டும் மூன்றாம் விழியும் மறையுமோ, அவனால் இவனுக்கு மரணம் என்று கூறிற்று. அவ்வாறே பலரும் தொடுகையில் மறைபடாத கைகளும் கண்ணும் கண்ணபிரான் தொட்டதும் மறைந்தன, அதனால் ‘இவனைக் கொல்பவன் கண்ணனே’ என்றறிந்த சிசுபாலனின் தாய், யாது செய்யினும் என் மகனைக் கொல்லலாகாது’ என்று கண்ணனை வேண்ட, அந்த அத்தையின் நன்மொழிக்கு  இணங்கிய கண்ணன் ‘இவன் எனக்கு நூறு பிழைசெய்யுமளவும் இவன் பிழையை நான் பொறுப்பேன் என்று கூறியருளினன். 

## கண்ணனுடன் பகைமை
பின்பு சிசுபாலன், தனக்குக் கண்ணன் எதிரி என்பதை இளமையிலேயே அறிந்து பகைமையைப் பாராட்டி, எப்பொழும் கண்ணனை  நிந்திப்பதே தொழிலாக இருந்தான். இவனுக்கு மணஞ்செய்து கொடுப்பதென்று நிச்சயித்துவைத்திருந்த ருக்மிணியைக் கண்ணன் வலியக் கவர்ந்து மணஞ்செய்துகொண்டது முதல் இவன் கண்ணனிடத்து மிக்க  பகைமை வைரங்கொண்டனன்.

பின்பு இந்திரப்பிரஸ்தத்தில்  நாரதர் சொன்னாற்போல ராஜசூய யாகம் இனிதே நடந்தது.  வந்தவர்களுக்கு மரியாதை செய்யும் நிகழ்ச்சி ஆரம்பித்தது. யாருக்கு முதல் மரியாதை செய்வது என்ற கேள்வி எழுந்தது. பீஷ்மர் மற்றும் சான்றோர்கள் கூடி ஆலோசித்து கண்ணனுக்கு முதல் மரியாதை என்று தீர்மானிக்க. அதன்படி சகாதேவன் கண்ணனுக்கு பாத பூஜை செய்தான்.

## சிசுபாலன் இறப்பு
இதையெல்லாம் பார்த்துக்கொண்டிருந்த சிசுபாலன் தன் அதிருப்தியைக் காட்ட கண்ணனை பலவாறு இகழ்ந்தான். ஆத்திரத்தில் பீஷ்மர் மற்றும் தர்மரின் மனதைப் புண்படுத்தினான். ஆடு மாடுகளை மேய்க்கும் யாதவர் குலத்தைச் சேர்ந்தவன் என்றும் இடையன் என்றும் கண்ணனை ஏசினான்.				
கங்கை மைந்தன் பீஷ்மரை வேசிமகன் என்று ஏசினான். (கங்கையில் பலரும் நீராடுவதால் கங்கையை பொதுமகள் என்று ஏசினான்) சிசுபாலனின் அவமானங்களை பொறுத்துக்கொண்டிருந்த கண்ணன் ஒரு கட்டத்தில் அவனின் மரணம் நெருங்கி வருவதை உணர்ந்து அவன் மீது சக்கராயுதத்தை செலுத்தினார். அது சிசுபாலனின் தலையை உடலிலிருந்து அறுத்தெறிந்தது.

## இதையும் படிக்க
* சிசுபாலன் வதம்

## மேற்கோள்கள்


## வெளி இணைப்புகள்
*  Lord Krishna Kills Sisupala

பகுப்பு:பாகவத புராண மாந்தர்
பகுப்பு:மகாபாரதக் கதை மாந்தர்கள்
எம்பசிஸ்

எம்பசிஸ் என்பது தகவல் தொழில்னுட்பத் துறையைச் சார்ந்த  நிறுவனம். இது ஹெவ்லட்-பேக்கர்ட் நிறுவனத்திற்குச் சொந்தமானது. எம்பசிஸ் மென்பொருள் தொடர்பான பல்வேறு சேவைகளை வழங்குகிறது.
இந்தியாவின் முன்னணி நிறுவனங்களில் இதுவும் ஒன்று.
இது 19 நாடுகளில் 30 கிளைகளைக் கொண்டுள்ளது. இந்தியாவில் சென்னை, பாண்டிச்சேரி, பெங்களூர், புனே, மும்பை, அகமதாபாத், புவனேசுவர், மங்களூர், இந்தூர், வடோதரா உள்ளிட்ட நகரங்களில் கிளைகள் உள்ளன. இதில் நாற்பதாயிரத்திற்கும் அதிகமானோர் பணி புரிகின்றனர்.
2013 ஆம் ஆண்டு நவம்பர் மாதம் வரையில், இதன் நிகர லாபம் 190 கோடி ரூபாய் ஆகும்.

## சான்றுகள்

## இணைப்புகள்
*தளம்

பகுப்பு:நிறுவனங்கள்
காவல் தெய்வம்

**காவல் தெய்வம்** என்பது ஒரு ஊரையோ, நிலப்பரப்பையோ, நபரையோ, வம்சத்தையோ, நாட்டையோ, பண்பாட்டையோ, தொழிலையோ காப்பதாக, புரப்பதாக அல்லது இவற்றில் எதற்காவது பொறுப்பானதாகக் கருதப்படும் ஆகும்.

ஒருவரின் தனிப்பட்ட சிறுதெய்வமான *ஜீனியஸ்*, ஒருவரின் பிறப்புதொட்டு இறப்பு வரையில் தொடரும் *டேய்மன்* முதலியவை மேற்கத்திய காவல் தெய்வ வகைகளுள் சிலவாகும். 

தமிழர் பண்பாட்டிலும் இலக்கியங்களிலும் காணலாகும் ஐயனார், பல வகை அம்மன், சதுக்கப் பூதம் முதலியன காவல் தெய்வங்களுக்கான எடுத்துக்காட்டுகளாகும்.

## ஆசியா
இந்து சமயத்தில், காவல் தெய்வங்கள் இட்டதெய்வம் என்றும் குலதெய்வம் என்றும் வழங்கப்படும். கிராமங்களைக் காக்கும் கிராமத்து காவல் தெய்வங்களும் இவற்றுள் அடங்கும். தேவர்களும் சிறுதெய்வங்களாகக் காணத்தக்கவர்களே.

## இவற்றையும் காண்க
* துவாரபாலகர்
* காவல் தெய்வங்கள் பட்டியல், தமிழ்நாடு

## சான்றாதாரங்கள்

## மேற்கோள்கள்

பகுப்பு:தமிழர் நாட்டுப்புறத் தெய்வங்கள்
மணி மாலை

**மணிமாலை** 1941ஆம் ஆண்டு வெளியான தமிழ்த் தொகைத் திரைப்படம் ஆகும். இது *ஆஷாடபூதி, மைனரின் காதல், அப்பூதி அடிகள், நவீன மார்கண்டேயர்* என்னும் நான்கு தனித்தனி நகைச்சுவைக் குறும்படங்களைக் கொண்டதாகும். இக் குறும்படங்கள் ஒவ்வொன்றும் பிராம் சேத்னா உள்ளிட்ட வெவ்வேறு இயக்குநரால் உருவாக்கப்பட்டு வெவ்வேறு நடிகர்களின் நடிப்பில் வெளியானது. இந்தத் தொகைப்படம் வெற்றிபெற்றது.

## நடிப்பு

;*ஆஷாடபூதி*
* பாகவதராக பி.பி. இரங்காச்சாரி
* வீட்டு உதவியாளராக ஜெயா
* பாகவதரின் மனைவியாக கே. எஸ். ஆதிலட்சுமி
* பாகவதரின் மாணாக்கராக டி. வி. சேதுராமன்
* கிராமத் தலைவராக எம்.ஆர்.சுப்பிரமணியம்

;*மைனரின் காதல்*
* மைனராக டி. எஸ். துரைராஜ் 
* சலவை பெண்ணாக கே. எஸ். ஆதிலட்சுமி
* சலவைப் பெண்ணின்ன் கணவராக எம். ஆர். சுவாமிநாதன்

;*அப்பூதி அடிகள்*
* அடிகளாக பி. பி. ரங்காச்சாரி
* அடிகளின் மனைவியாக டி. என். மீனாட்சி 
* துறவி/புலவராக வி.என்.சுந்தரம் 
* நடன மாதாக வி. என். ஜானகி 
* நடன மாதாக கிருஷ்ணா பாய்

;*நவீன மார்கண்டேயர்*
* யமனாக காளி என். ரத்தினம் 
* மார்கண்டேயராக டி. ஆர். இராமச்சந்திரன் 
* சித்திரகுப்தனாக கே. ஹிரணய்யா

## தயாரிப்பு
*மணி மாலை* என்பது நான்கு குறும்பட நகைச்சுவைத் திரைப்படங்களைக் கொண்டு தொகுத்தத் திரைப்படமாகும். ஒவ்வொன்றும் வெவ்வேறு இயக்குனரால் எடுக்கப்பட்டது. முதல், *ஆஷாடபூதி* தீண்டாமையின் தீவிர சிக்கலை எளிய முறையில் ஆராய்கிறது. மேலும் இப்படம் பிராம் சேத்னாவால் இயக்கப்பட்டது. இரண்டாவது, *மைனரின் காதல்*, ஒரு "மைனர்"  தனது தாயின் விருப்பப்படி திருமணம் செய்ய மறுக்கும் மைனர் திரிமணமான சலவைக்காரி மேல் காதல் கொண்டவராக இருக்கிறார். அக்காதல் என்னமாதிரியான சிக்கல்களை உண்டாக்குகிறது என்பது கதை. மூன்றாவது படம்  *அப்பூதி அடிகள்*, கடவுள் பக்தியை நகைச்சுவையுடன் கையாளப்பட்டுள்ளக் கதை. நான்காவது படம், *நவீன மார்க்கண்டேயர்*, மார்கண்டேயரின் கதையை நகைச்சுவையாகச் சொல்லி ஏ. டி. கிருஷ்ணசாமி இயக்கியுள்ளார். *மணிமாலை* படத்தின் படப்பிடிப்பு கிண்டியில் உள்ள வேல் பிக்சர்ஸ் படப்பிடிப்பு அரங்கில் உருவவாம் பெற்றது.

## வெளியீடும் வரவேற்பும்
மணி மாலை 1941 இல் வெளியாகி, வணிக ரீதியாக வெற்றி பெற்றது; கிருஷ்ணசாமியின் கூற்றுப்படி, “இப்படத்தில் அந்த சகாப்தத்தின் சிறந்த நகைச்சுவை நடிகர்களின் நடிப்பு” வெற்றிக்கு ஒரு காரணமாக இருந்தது.

## குறிப்பு

## மேற்கோள்கள்

## வெளி இணைப்புகள்
* மணி மாலை

பகுப்பு:1941 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
செக்கிரெடின்

**செக்கிரெடின்** (Secretin) என்னும் இயக்குநீரானது இரைப்பை மற்றும் கணையத்தின் சுரப்புகளைக் கட்டுபடுத்துவதன்மூலம் முன்சிறுகுடல் நிகழ்வுகளையும், உடல் முழுவதும் நீர்ச்சம நிலையையும் ஒழுங்குப்படுத்துகிறது. முன்சிறுகுடலில், லிபெர்குஹ்ன் (Lieberkühn) குழிகளில் உள்ள "எஸ்" செல்களினால் செக்கிரெடின் உருவாக்கப்படுகிறது. மனிதர்களில் இப் புரதக்கூறு எஸ்.சி.டி (SCT) என்னும் மரபணுவால் குறியீடு செய்யப்படுகிறது முதன்முதலாகக் கண்டுபிடிக்கப்பட்ட இயக்குநீர் செக்கிரெடின் ஆகும் .

இரப்பையின் சுவர்ஒட்டிய செல்களால் சுரக்கப்படும் அமிலத்தைத் தடுப்பதின் மூலமாகவும், கணையத்திலுள்ள அசினார் உயிரணுக்கள் மற்றும்  இடையில் இணைவுற்ற நாளங்களிலிருந்து உருவாகும் இருகாபனேற்று உற்பத்தியைத் தூண்டுவதன் மூலமாகவும், முன்சிறுகுடலில் அமிலக்காரத்தன்மையை ஒழுங்குபடுத்துவதில் செக்கிரெடின் துணைப்புரிகின்றது.

ஐப்போதலாமசு, கபச் சுரப்பி, சிறுநீரகம் ஆகியவற்றின் மீது செயற்பட்டு சவ்வூடுபரவற்சீராக்கல் பணியினைச் செக்கிரெடின் செய்வதாகக் 2007-ஆம் ஆண்டுக் கண்டறியப்பட்டது.

## மேற்கோள்கள்

பகுப்பு:உடலியங்கியல்
பகுப்பு:இயக்குநீர்
பகுப்பு:சமிபாட்டுத்தொகுதி
தமிழில் சிற்றிலக்கியங்கள்

தமிழ் இலக்கியத்தில் **சிற்றிலக்கியம்** என்பது தெய்வங்களையும், தமிழ்ப் பெரியோர்களையும்
குழந்தையாகக் கருதி, அவர்களைப் புகழ்ந்து பாடுவதாகும். சிற்றிலக்கியத்தின் இலக்கணம்:
* சிற்றிலக்கியம் பாடல் எண்ணிக்கை அல்லது அடிகளின் எண்ணிக்கை அளவில் சுருங்கியதாக அமைவது.
* அகப்பொருள், அல்லது புறப்பொருளில் ஏதேனும் ஒரு துறையைப் பற்றியதாக அமையும். கோவை போன்ற சில சிற்றிலக்கியங்கள் பல துறைகளைக் கொண்டு அமைவதும் உண்டு.
* பாடப்பெறும் கடவுள் அல்லது மன்னன் அல்லது வள்ளல் ஆகியோருடைய வாழ்வின் ஒரு சிறு கூறு மட்டுமே விளக்கப்பட்டிருக்கும். எடுத்துக்காட்டாக: உலா இலக்கியம் தலைவன் உலாவரும் காட்சியை மட்டுமே சிறப்பித்துப் பாடப்படுவது.
* அறம், பொருள், இன்பம், வீடு எனும் நான்கு உறுதிப் பொருள்களுள் ஏதேனும் ஒன்றைத் தருவதாக அமைவது சிற்றிலக்கியம்.

இவ்வகையில் பள்ளு, தூது, உலா, பிள்ளைத்தமிழ், கலம்பகம், கோவை, குறவஞ்சி, பரணி, அந்தாதி, மடல் போன்ற பலவகை இலக்கியங்கள் சிற்றிலக்கியம் என்ற வகைமையுள் அடங்கும். சிற்றிலக்கியங்கள் வடமொழியில் பிரபந்தங்கள் எனப்படுகின்றன. பிரபந்தம் என்பது இலக்கிய வகைகள் பலவற்றைக் குறிக்கும் ஒரு பொதுப்பெயர் ஆகும். சமக்கிருதத்தில் பிரபந்தம் என்னும் சொல், "கட்டப்பட்டது" எனப் பொருள்படும்.

## சிற்றிலக்கியங்களின் எண்ணிக்கை
சிற்றிலக்கியவகைகளின் எண்ணிக்கை தொண்ணூற்றாறு என மரபாக கூறப்படுகிறது. இந்த தொண்ணூற்றாறு வகைகளையும் தாண்டி பலவகை சிற்றிலக்கியங்கள் வளர்ந்தும் விரிந்தும் தொண்ணூற்றாறு என்ற எண்ணிக்கைக் கடந்து பிற்காலத்தில் கூடிவிட்டது. இதன் எண்ணிக்கை குறித்து அறிஞர்களிடையே கருத்து மாறுபாடு உள்ளது. இந்த எண்ணிக்கையானது குறைந்தபட்சம் 186 என்றும் அதிகப்பட்சமாக 417 என்றும் கூறப்படுகிறது.

## சிற்றிலக்கிய வகைகள்

# அகப்பொருட்கோவை
# அங்கமாலை
# அட்டமங்கலம்
# அரசன்விருத்தம்
# அலங்காரபஞ்சகம்
# அனுராகமாலை
# ஆற்றுப்படை
# இணைமணி மாலை
# இயன்மொழி வாழ்த்து
# இரட்டைமணிமாலை
# இருபா இருபது
# உலா
# பவனிக்காதல்
# உலாமடல்
# உழத்திப்பாட்டு
# உழிஞைமாலை
# உற்பவமாலை
# ஊசல்
# ஊர் நேரிசை
# ஊர்வெண்பா
# ஊரின்னிசை
# எண்செய்யுள்
# ஐந்திணைச் செய்யுள்,
# ஒருபா ஒருபது
# ஒலியந்தாதி
# கடைநிலை
# கண்படைநிலை
# கலம்பகம்
# காஞ்சிமாலை
# காப்புமாலை
# குழமகன்
# குறத்திப்பாட்டு
# கேசாதிபாதம்
# கைக்கிளை
# கையறுநிலை
# சதகம்
# சாதகம்
# சிறுகாப்பியம்
# சின்னப்பூ
# செருக்களவஞ்சி
# செவியறிவுறூஉ
# தசாங்கத்தயல்
# தசாங்கப்பத்து
# தண்டகமாலை
# தாண்டகம்
# தாரகைமாலை
# தானைமாலை
# எழுகூற்றிருக்கை
# தும்பைமாலை
# துயிலெடை நிலை
# தூது
# தொகைநிலைச்செய்யுள்
# நயனப்பத்து
# நவமணிமாலை
# நாமமாலை
# நாழிகைவெண்பா
# நான்மணிமாலை
# நானாற்பது
# நூற்றந்தாதி
# நொச்சிமாலை
# பதிகம்
# பதிற்றந்தாதி
# பரணி
# பல்சந்தமாலை
# பன்மணிமாலை
# பாதாதிகேசம்
# பிள்ளைக்கவி
# புகழ்ச்சி மாலை
# புறநிலை
# புறநிலைவாழ்த்து
# பெயர் நேரிசை
# பெயரின்னிசை
# பெருங்காப்பியம்
# பெருமகிழ்ச்சிமாலை
# பெருமங்கலம்
# போர்க்கெழுவஞ்சி
# மங்கலவள்ளை
# மணிமாலை
# முதுகாஞ்சி
# மும்மணிக்கோவை
# மும்மணிமாலை
# முலைப்பத்து
# மெய்க்கீர்த்திமாலை
# வசந்தமாலை
# வரலாற்று வஞ்சி
# வருக்கக் கோவை
# வருக்கமாலை
# வளமடல்
# வாகைமாலை
# வாதோரணமஞ்சரி
# வாயுறைவாழ்த்து
# விருத்தவிலக்கணம்
# விளக்குநிலை
# வீரவெட்சிமாலை
# வெட்சிக்கரந்தைமஞ்சரி
# வேனில் மாலை

மற்றும்
*வண்ணம்
போன்றனவும் உண்டு

## மூலம்
* சென்னைப் பல்கலைக்கழகத் தமிழ்ப் பேரகராதி.

## மேற்கோள்கள்

பகுப்பு:தமிழ் இலக்கியம்
பரூக்காபாது மாவட்டம்

**பரூக்காபாத் மாவட்டம்** (*Farrukhabad district*) இந்தியாவின் உத்தரப் பிரதேசம் மாநிலத்தில் அமைந்துள்ளது. இம்மாவட்டத்தின் நிர்வாகத் தலைமையிட நகரம் பரூக்காபாத்  ஆகும். இம்மாவட்டம் கான்பூர் பகுதியின் கீழ் வகைப்படுத்தப்பட்டுள்ளது. இம்மாவட்டத்தின் மொத்தப் பரப்பளவு 2,279 சதுர கிலோமீட்டர்கள் ஆகும். இம்மாவட்டத்தில் மூன்று தாலுகாக்கள் உள்ளன. இம்மாவட்டத்தில் பதேகர் இராணுவப் பாசறை மன்றம் உள்ளது.

## மக்கள் தொகை
2011 ஆம் ஆண்டின் மக்கள்தொகைக் கணக்கெடுப்பின் படி இம்மாவட்டத்தின் மொத்த மக்கள்தொகை 18,87,577 ஆகும். இம்மாவட்டத்தின் மக்கள் அடர்த்தி சதுர கிலோமீட்டருக்கு 865 நபர்கள் ஆகும். மக்கள்தொகை வளர்ச்சி (2001–2011) 20.2% ஆகும். ஆண் பெண் விகிதம் 1000 ஆண்களுக்கு 874 பெண்கள் ஆகும். கல்வியறிவு 70.57% ஆக உள்ளது.

## வெளி இணைப்புகள்
* இணையத்தளம் 

## மேற்கோள்கள்

பகுப்பு:உத்தரப் பிரதேசத்தில் உள்ள மாவட்டங்கள்
தேக்கா நிலையம்

**தேக்கா நிலையம்** (ஆங்கிலம்:Tekka Centre) என்பது சிங்கப்பூரின் லிட்டில் இந்தியா பகுதியில் உள்ள பேரங்காடி. இதில் உணவகங்களும், பிற கடைகளும் உள்ளன. இது புக்கிட் திமா சாலையும், செராங்கூன் சாலையும் இணையும் இடத்தில் அமைந்துள்ளது. லிட்டில் இந்தியா பகுதியில் நிறுவப்பட்ட முதல் பேரங்காடி இது. இங்கு வட இந்திய, தென்னிந்திய, இலங்கையின் பாரம்பரிய உணவு வகைகளும், ஆடைகளும் கிடைக்கும். சீன, மலாய் உணவுகள் விற்கும் கடைகளும் உண்டு. இதற்கு அருகில் லிட்டில் இந்தியா தொடருந்து நிலையம் உள்ளது.

## சான்றுகள்

பகுப்பு:சிங்கப்பூரில் கட்டடங்களும் கட்டமைப்புகளும்
ஜான்சி மாவட்டம்

**ஜான்சி மாவட்டம்** (Jhansi District) இந்தியாவின் உத்திரப் பிரதேசம் மாநிலத்தில் இருக்கும் ஒரு மாநகராட்சி ஆகும். இது ஜான்சி கோட்டத்தின் நிர்வாகத்தின் கீழ் வருகிறது. இம்மாவட்டத்தின் தலைநகர் ஜான்சி மாநகரம் ஆகும். இம்மாவட்டம் புந்தேல்கண்ட் புவியியல் பகுதியில் அமைந்துள்ளது.

## மக்கட்தொகை
2011 ஆம் ஆண்டின் கணக்கின்படி,
* மொத்த மக்கட்தொகை 20,00,755
* மக்கள் அடத்தி சதுர கிலோமீட்டருக்கு 398 பேர்கள்
* மக்கட்தொகை பெருக்கம் (2001-2011) 14.66%.
* ஆண் பெண் விகிதம், 1000 ஆண்களுக்கு 885 பெண்கள்
* கல்வியறிவு 76.37%
## மேற்கோள்கள்

பகுப்பு:உத்தரப் பிரதேசத்தில் உள்ள மாவட்டங்கள்
பகுப்பு:புந்தேல்கண்ட்
ஜாலவுன் மாவட்டம்

**சலாவுன் மாவட்டம்** (Jalaun District இந்தி:जालौन) இந்தியாவின் உத்திரப் பிரதேசம் மாநிலத்தில் அமைந்துள்ளது. இம்மாவட்டம் சான்சி கோட்டத்தின் நிர்வாகத்தின் கீழ் வருகிறது. இம்மாவட்டத்தின் தலைநகரம் ஒராய் நகர் ஆகும். இம்மாவட்டத்தின் மொத்தப் பரப்பளவு 4,565 கிமீ2 ஆகும்.
இந்திய விடுதலைக்கு முன்னர் இம்மாவட்டப் பகுதிகளை பாவனி சமத்தானம் ஆண்டது.

## மக்கட்தொகை
2011 ஆம் ஆண்டின் கணக்கின்படி,
* மொத்த மக்கட்தொகை 16,70,718
* மக்கள் அடத்தி சதுர கிலோமீட்டருக்கு 366 பேர்கள்
* மக்கட்தொகை பெருக்கம் (2001-2011) 14.87%
* ஆண் பெண் விகிதம், 1000 ஆண்களுக்கு 865 பெண்கள்
* கல்வியறிவு 75.16%

## மேற்கோள்கள்

பகுப்பு:உத்தரப் பிரதேசத்தில் உள்ள மாவட்டங்கள்
சிவயோகமலர் ஜெயக்குமார்

**சிவயோகமலர் ஜெயக்குமார்** (இறப்பு: 16 சனவரி 2014) ஈழத்துப் பெண் எழுத்தாளர். *அடிமையின் காதலி* என்ற சரித்திரப் புதினத்தை எழுதியவர்.

## இளமைக் காலமும் பணியும்
அரச அதிகாரியாக இருந்து ஓய்வு பெற்ற இவர் பருத்தித்துறை, அல்வாய் மேற்கு, திக்கம் என்ற ஊரில் சின்னத்தம்பியார் கணேசு, சின்னம்மா ஆகியோருக்கு மூத்த பெண்ணாகப் பிறந்தவர். இவர் திக்கம் மெதடித்த மிசன் பாடசாலையிலும், பின்னர் பருத்தித்துறை மெதடித்த மகளிர் உயர்தரப் பாடசாலையிலும், மருதனாமடம் இராமநாதன் மகளிர் கல்லூரியிலும் கல்வி கற்றார். பல்கலைக்கழகத்தில் இணைந்து இளங்கலைப் பட்டம் பெற்று, ஆசிரியத் தொழிலில் இணைந்தார். பின்னர் தேர்தல் திணைக்களம், யாழ். தேசிய வீடமைப்புத் திணைக்களம் ஆகியவற்றில் பணியாற்றி அரச நிருவாக சேவையில் இருந்து ஓய்வு பெற்றார். இவர் கணக்காளரும், ஊடகவியலாளருமான எஸ். ஜே. ஜெயக்குமார் என்பவரைத் திருமணம் புரிந்து கொழும்பு, வெள்ளவத்தையில் வசித்து வந்தார்.

## எழுத்துலகில்
1984 இல் இவரின் முதல் சிறுகதை 'மகன் தேடிய வீடு' சிந்தாமணி வாரப் பத்திரிகையில் பிரசுரமானது. தொடர்ந்து இவரது சிறுகதைகள், குறுநாவல்கள், தொடர்கதைகள், இலங்கைப் பத்திரிகைகளில் வெளிவரத் தொடங்கின. இவர் எழுதிய அடிமையின் காதலி சரித்திரப் புதினத்தை தினகரன் வாரமஞ்சரியில் 1999 இல் தொடராக வெளியிட்டது. பின்னர் இது நூலாக வெளிவந்தது. இவரது இலக்கியப் படைப்புகள் சப்பிரகமூவ பல்கலைக்கழக சமூக விஞ்ஞானவியல் பீடத்தின் பட்டதாரி (சிறப்பு) மாணவர்களால் ஆய்வு செய்யப்பட்டு “திக்கம் சிவயோகமலரின் இலக்கிய முயற்சிகள் பற்றிய ஆய்வு” என்ற நூலாக வெளியிடப்பட்டது.

## விருதுகள்
*1998 இல் வீரகேசரியில் வெளியான “பாவத்தின் சுவடுகள்” சிறுகதை கலாசார சமய அலுவல்கள் அமைச்சினால் சிறந்த சிறுகதையாகத் தெரிவு செய்யப்பட்டு, சிறந்த சிறுகதை எழுத்தாளர் விருதும், பணப்பரிசும் வழங்கப்பட்டது.
*மல்லிகை இதழ் 1999 சனவரி மாத இதழ் அட்டைப் படத்தில் இவரது படத்தைப் பிரசுரித்துக் கௌரவித்துள்ளது. 
*1997 இல் தெல்லிப்பழை மகாஜனாக் கல்லூரியின் பழைய மாணவர் சங்கப் பிரெஞ்சுக் கிளையினர் நடத்திய பாவலர் தெ.து. துரையப்பாபிள்ளை நினைவு அகில உலக சிறுகதைப் போட்டியில் இவரது “பிறந்த மண்” சிறுகதை முதற் பரிசைப் பெற்றுக்கொண்டது.
*தினகரன் பத்திரிகையும் “துரைவி” நிறுவனமும் இணைந்து நடத்திய அகில இலங்கைச் சிறுகதைப் போட்டியில் இவர் எழுதிய “சாமேளம்” சிறுகதை பரிசைப் பெற்றுக் கொண்டது.
*சிரித்திரன் இதழ் 1990 இல் நடத்திய சித்திரச் சிறுகதைப் போட்டியில் இவரின் “வானம் பொய்க்கவில்லை” சிறுகதை முதற் பரிசைப் பெற்றது.
*யாழ். இலக்கிய வட்டமும், முரசொலி பத்திரிகையும் இணைந்து நடத்திய நாவல் போட்டியில் “கல்லுக்குள் ஈரம்” என்னும் இவரது குறுநாவல் பரிசு பெற்றது.
*யாழ். இலக்கிய வட்டமும், முரசொலி பத்திரிகையும் இணைந்து நடத்திய குழந்தைப் பாடல் தொகுப்புப் போட்டியில் இவரது “தேட்டம்” குழந்தைக் கவிதைகள் தொகுப்பு பரிசு பெற்றது.

## மேற்கோள்கள்

பகுப்பு:ஈழத்து எழுத்தாளர்கள்
பகுப்பு:இலங்கைத் தமிழ்ப் பெண் எழுத்தாளர்கள்
பகுப்பு:1950 பிறப்புகள்
பகுப்பு:2014 இறப்புகள்
தமிழ் மொழியில் உள்ள பேச்சு வழக்கில் திரிந்த தமிழ்ச் சொற்கள்

தமிழ் மொழியில் உள்ள சில சொற்கள் காலப்போக்கில் பேச்சு வழக்கில் பொருள் திரிந்து எழுத்துக்கள் திரிந்து உள்ளன. அவற்றின் தொகுப்பு.

## காலப்போக்கில் பேச்சு வழக்கில் பொருள் திரிந்த தமிழ்ச் சொற்கள்

## எழுத்துக்கள் திரிந்த தமிழ்ச் சொற்கள்

## பேச்சு வழக்கில் திரிந்த ஊர்ப்பெயர்கள்

## மேற்கோள்கள்


பகுப்பு:தமிழ்ச் சொற்கள்
வளிம வண்ணப்படிவுப் பிரிகை

**வளிம வண்ணப்படிவுப் பிரிகை** (Gas chromatography) என்பது வண்ணப்படிவுப் பிரிகையின் பொதுவான ஒரு வகை ஆகும். இது பகுப்பாய்வு வேதியியலில், சிதைவடையாமல் ஆவியாகக் கூடிய சேர்வைகளைப் பிரித்துப் பகுப்பாய்வு செய்வதற்குப் பயன்படுகிறது. குறித்த பொருளொன்றின் தூய்மையைச் சோதித்தல், ஒரு கலவையில் உள்ள வேறுபட்ட கூறுகளைப் பிரித்து எடுத்தல் போன்றவற்றுக்கு வண்ணப்படிவுப் பிரிகை முறை பயன்படுத்தப்படுகின்றது. சில வேளைகளில் சேர்வையை அடையாளம் காண்பதற்கும் இந்த முறை பயன்படுவதுண்டு. முன்னொருக்க வண்ணப்படிவுப் பிரிகை முறையில் கலப்புள்ள சேர்வையிலிருந்து தேவையான அளவுக்குத் தூய்மையான சேர்வையைத் தயாரிப்பதற்கும் இம்முறையைப் பயன்படுத்துகின்றனர்.

## இவற்றையும் பார்க்கவும்
* வண்ணப்படிவுப் பிரிகை
* பகுப்பாய்வு வேதியியல்

## மேற்கோள்கள்

## வெளியிணைப்புகள்
*UC Davis Wiki On Chromatographic Columns

பகுப்பு:பகுப்பாய்வு வேதியியல்
லலித்பூர்

**லலித்பூர்** (Lalitpur இந்தி: ललितपुर, உருது: للت پور‎) நகர் இந்தியாவின் உத்திரப் பிரதேசம் மாநிலத்தில் அமைந்துள்ளது. இது ஒரு நகராட்சி ஆகும். இது லலித்பூர் மாவட்டத்தின் தலைநகர் ஆகும்.  

## அமைவிடம்
இந்நகரம் கடல் மட்டத்திலிருந்து  428 மீட்டர்கள் உயரத்தில் அமைந்துள்ளது.

## மக்கட்தொகை
2011 ஆம் ஆண்டின் மக்கட்தொகைக் கணக்கெடுப்பின்படி இந்நகரின் மொத்த மக்கட்தொகை 1,33,041 ஆகும். இதில் ஆண்கள் 69,548 பேரும், பெண்கள் 63,493 பேரும் அடங்குவர். இந்நகரின் கல்வியறிவு 83.96 % ஆகும்.

## மேற்கோள்கள்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
டிண்டோரி

**தின்தோரி** (Dindori) நகர் இந்தியாவின் மத்தியப் பிரதேசம் மாநிலத்தில் தின்தோரி மாவட்டத்தில் அமைந்துள்ளது. இந்நகரம் தின்தோரி மாவட்டத்தின் தலைநகரம் ஆகும்.
## அமைவிடம்
இந்நகரின் அமைவிடம் . ஆகும். இந்நகரம் கடல் மட்டத்திலிருந்து 640 மீட்டர்கள் உயரத்தில் அமைந்துள்ளது.
## மக்கட்தொகை
2001 ஆம் ஆண்டின் மக்கட்தொகைக் கணக்கெடுப்பின்படி இந்நகரின் மொத்த மக்கட்தொகை 5,80,730 ஆகும். இதில் ஆண்கள் 52% பேரும், பெண்கள் 48% பேரும் அடங்குவர்.இந்நகரின் கல்வியறிவு 71% ஆகும். 
## மேற்கோள்கள்

பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
டிண்டோரி மாவட்டம்

**டிண்டோரி மாவட்டம்** (Dindori District) இந்தியாவின் மத்தியப் பிரதேசம் மாநிலத்தில் அமைந்துள்ளது. டிண்டோரி நகரம் இதன் தலைநகரம் ஆகும். இம்மாவட்டம் ஜபல்பூர் கோட்ட நிர்வாகத்தின் கீழ் வருகிறது. இம்மாவட்டத்தின் மொத்தப் பரப்பளவு 6,128 கிமீ2

## மக்கட்தொகை
2011 ஆம் ஆண்டின் மக்கட்தொகை கணக்கெடுப்பின்படி இம்மாவட்டத்தின் மொத்த மக்கட்தொகை 7,04,218 ஆகும். மக்கள் அடர்த்தி 94/கிமீ2. மக்கட்தொகை வளர்ச்சி 21.26% ஆகும். ஆண் பெண் விகிதம் 1000 ஆண்களுக்கு 1004 பெண்கள் ஆகும். இம்மாவட்டத்தின் கல்வியறிவு 65.47%.

## ஆட்சியும் உட்பிரிவுகளும்
:சட்டமன்றத் தொகுதிகள்:
*ஷாபுரா
*டிண்டோரி

:மக்களவைத் தொகுதிகள்:
*மண்ட்லா மக்களவைத் தொகுதி

:வட்டங்கள்:
*ஷாபுரா, டிண்டோரி
## இதனையும் காண்க
*மத்தியப் பிரதேச மாவட்டப் பட்டியல்

## மேற்கோள்கள்

## இணைப்புகள்
*  மாவட்ட அரசின் தளம்


பகுப்பு:மத்தியப் பிரதேசத்திலுள்ள மாவட்டங்கள்
பாலாகாட் மாவட்டம்

**பாலாகாட் மாவட்டம்** (Balaghat District, இந்தி: बालाघाट ज़िला) இந்தியாவின் மத்தியப் பிரதேசம் மாநிலத்தில் அமைந்துள்ளது. பாலாகாட் நகர் இம்மாவட்டத்தின் தலைநகரம் ஆகும். கன்ஹா தேசியப் பூங்காவின் பகுதிகள் இம்மாவட்டத்தில் அமைந்துள்ளது.

## அமைவிடம்
இம்மாவட்டம் ஜபால்பூர் கோட்டத்தில் அமைந்துள்ளது. இம்மாவட்டத்தின் மொத்தப் பரப்பளவு 9,245 சதுர கிலோமீட்டர்கள் ஆகும்.

## உட்பிரிவுகள்
:சட்டமன்றத் தொகுதிகள்:
பைஹர், லாஞ்சி, பரஸ்வாடா, பாலாகாட், வாராசேவ்னி, கட்டங்கி
:மக்களவைத் தொகுதி: பாலாகாட் மக்களவைத் தொகுதி

## மக்கட்தொகை
2011 ஆம் ஆண்டின் மக்கட்தொகை கணக்கெடுப்பின்படி,
* மொத்த மக்கட்தொகை 17,01,156
* மக்கள் அடத்தி சதுர கிலோமீட்டருக்கு 184 பேர்கள்
* மக்கட்தொகைப் பெருக்கம் (2001-2011) 13.56%
* ஆண் பெண் விகிதம், 1000 ஆண்களுக்கு 1,021 பெண்கள்
* கல்வியறிவு 78.29%
## இதனையும் காண்க
*மத்தியப் பிரதேச மாவட்டப் பட்டியல்

## மேற்கோள்கள்


பகுப்பு:மத்தியப் பிரதேசத்திலுள்ள மாவட்டங்கள்
சிந்த்வாரா மாவட்டம்

**சிந்த்வாரா மாவட்டம்** (Chhindwara district, இந்தி: छिन्दवाड़ा जिला) இந்தியாவின் மத்தியப் பிரதேசம் மாநிலத்தில் அமைந்துள்ளது. இதன் நிர்வாகத் தலைமையிடம் சிந்த்வாரா நகரத்தில் உள்ளது. இது ஜபல்பூர் கோட்டத்தின் கீழ் உள்ளது. 1950-க்கு முன்னர் இம்மாவட்டத்தின் பகுதிகளை பிஜாவர் சமஸ்தானம் ஆண்டது.

## மக்கட்தொகை
* மொத்த மக்கட்தொகை 20,90,306
* மக்கள் அடத்தி சதுர கிலோமீட்டருக்கு 177 பேர்கள்
* மக்கட்தொகை பெருக்கம் (2001-2011) 13.03%
* ஆண் பெண் விகிதம், 1000 ஆண்களுக்கு 966 பெண்கள்
* கல்வியறிவு 72.21%

## உட்பிரிவுகளும் அரசியலும்
:சட்டமன்றத் தொகுதிகள்:
*ஜுன்னார்தேவ்
*அமர்வாடா
*சுரை
*சவுன்சர்
*சிந்த்வாடா
*பராசியா
*பாண்டுர்ணா

:மக்களவைத் தொகுதிகள்:
*சிந்துவாடா மக்களவைத் தொகுதி

:வட்டங்கள்
சிந்துவாடா, தாமியா, பராசியா, ஜுன்னார்தேவ், அமர்வாடா, சவுரை, சவுன்சர், பாண்டுர்ணா, பிச்சுவா
## இதனையும் காண்க
*மத்தியப் பிரதேச மாவட்டப் பட்டியல்
* பிஜாவர் சமஸ்தானம்

## மேற்கோள்கள்

## இணைப்புகள்

*  மாவட்ட அரசின் தளம் 


பகுப்பு:மத்தியப் பிரதேசத்திலுள்ள மாவட்டங்கள்
ஒராய்

**ஒராய்** (Orai) நகரானது இந்தியாவின் உத்திரப் பிரதேசம் மாநிலத்தில் ஜலாவுன் மாவட்டத்தில் அமைந்துள்ளது. இது ஜலாவுன் மாவட்டதின் தலை நகரம் ஆகும். இது ஓர் நகராட்சியாகும். தேசிய நெடுஞ்சாலை 25-ல் ஜான்சிக்கும் கான்பூருக்கும் நடுவே இந்நகர் அமைந்துள்ளது. இது ஜான்சி கோட்டத்தில் அமைந்துள்ளது. 
## அமைவிடம்
இந்நகரின் அமைவிடம்  ஆகும்.
## மக்கட்தொகை
2011 ஆம் ஆண்டின் மக்க்ட்தொகை கனக்கெடுப்பின் படி இந்நகரின் மக்கட்தொகை 1,90,625 ஆகும். இதில் ஆண்கள் 1,01,434 பேர், பெண்கள் 89,191 பேர் ஆவர். இந்நகரின் கல்வியறிவு 83.35% ஆகும்.
## சமயம்
ஒராய் நகர மக்களின் மத விவரங்கள் கீழே,

## மேற்கோள்கள்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
ஜபல்பூர் மாவட்டம்

**ஜபல்பூர் மாவட்டம்** (Jabalpur District) இந்தியாவின் மத்தியப் பிரதேசம் மாநிலத்தில் அமைந்துள்ளது.
ஜபல்பூர் நகரம் இம்மாவட்டத்தின் தலைநகரம் ஆகும். இம்மாவட்டம் ஜபல்பூர் கோட்டத்தில் அமைந்துள்ளது.

## ஆட்சிப் பிரிவுகள்
*சட்டமன்றத் தொகுதிகள்:
பாட்டன், பர்கி, ஜபல்பூர் கிழக்கு, ஜபல்பூர் வடக்கு, ஜபல்பூர் கன்டோன்மெண்ட், ஜபல்பூர் மேற்கு, பனாகர், சிஹோரா

*மக்களவைத் தொகுதிகள்:
:ஜபல்பூர் மக்களவைத் தொகுதி

## தட்பவெப்பம்

## மக்கட்தொகை
* மொத்த மக்கட்தொகை 24,60,714
* மக்கள் அடர்த்தி சதுர கிலோமீட்டருக்கு 472
* மக்கட்தொகை பெருக்கம் (2001-2011) 14.39%
* ஆண் பெண் விகிதம், 1000 ஆண்களுக்கு 925 பெண்கள்
* கல்வியறிவு 82.47%
## இதனையும் காண்க
*மத்தியப் பிரதேச மாவட்டப் பட்டியல்

## மேற்கோள்கள்

## இணைப்புகள்

*Jabalpur District web site


பகுப்பு:மத்தியப் பிரதேசத்திலுள்ள மாவட்டங்கள்
கட்னி மாவட்டம்

**கட்னி மாவட்டம்** (Katni district, இந்திi: कटनी जिला) இந்தியாவின் மத்தியப் பிரதேசம் மாநிலத்தில் அமைந்துள்ளது. கட்னி நகரம் இம்மாவட்டத்தின் தலைநகரம் ஆகும். இம்மாவட்டம் ஜபல்பூர் கோட்டத்தில் அமைந்துள்ளது. இந்நகரின் மொத்தப் பரப்பளவு 4,949.59 சதுர கிலோமீட்டர்கள் ஆகும்.

## மக்கட்தொகை
* மொத்த மக்கட்தொகை 12,91,684
* மக்கள் அடத்தி சதுர கிலோமீட்டருக்கு 261
* மக்கட்தொகை பெருக்கம் (2001-2011) 21.38%
* ஆண் பெண் விகிதம், 1000 ஆண்களுக்கு 948 பெண்கள்
* கல்வியறிவு 73.62
## இதனையும் காண்க
*மத்தியப் பிரதேச மாவட்டப் பட்டியல்

## மேற்கோள்கள்

## இணைப்புகள்
*மாவட்ட அரசின் தளம்


பகுப்பு:மத்தியப் பிரதேசத்திலுள்ள மாவட்டங்கள்
மண்டலா மாவட்டம்

**மாண்ட்லா மாவட்டம்** (Mandla District District) இந்தியாவின் மத்தியப் பிரதேசம் மாநிலத்தில் அமைந்துள்ளது. மாண்ட்லா நகரம் இம்மாவட்டத்தின் தலைநகரம் ஆகும். இம்மாவட்டம் ஜபல்பூர் கோட்டத்தில் அமைந்துள்ளது. இம்மாவட்டத்தின் பரப்பளவு 8,771 சதுர கிலோமீட்டர்கள் ஆகும். கன்ஹா தேசியப் பூங்காவின் பகுதிகள் இம்மாவட்டத்தில் அமைந்துள்ளது.

## மக்கட்தொகை
* மொத்த மக்கட்தொகை 10,53,522
* மக்கள் அடத்தி சதுர கிலோமீட்டருக்கு 182 
* மக்கட்தொகை பெருக்கம் (2001-2011) 17.81% 
* ஆண் பெண் விகிதம், 1000 ஆண்களுக்கு 1005 பெண்கள்
* கல்வியறிவு 68.28 
## இதனையும் காண்க
*மத்தியப் பிரதேச மாவட்டப் பட்டியல்

## மேற்கோள்கள்

பகுப்பு:மத்தியப் பிரதேசத்திலுள்ள மாவட்டங்கள்
குருகு

* குருகு (பறவை)
* குருகு (கொடி)
* குருகு (உலை)
* குருகு (குன்றம்)
* குருகிலை
நர்சிங்பூர் மாவட்டம்

**நர்சிங்பூர் மாவட்டம்** (Narsinghpur District) இந்தியாவின் மத்தியப் பிரதேசம் மாநிலத்தில் அமைந்துள்ளது. நர்சிங்பூர் நகரம் இம்மாவட்டத்தின் தலைநகரம் ஆகும். இம்மாவட்டம் ஜபல்பூர் கோட்டத்தில் அமைந்துள்ளது. நரசிங்கப்பூர் நகரம் இந்த மாவட்டத்தின் தலைநகரமாகும். 2001 ஆம் ஆண்டு மத்திய பிரதேசத்தின் கல்வியறிவு கூடிய மாவட்டம் இதுவாகும்.

## புவியியல்
நரசிங்கபூர் மாவட்டத்தின் பரப்பளவு 5,125.55 கி.மீ ஆகும். இந்த மாவட்டம் ஜபல்பூர் பிரிவின் ஒரு பகுதியாகும். இதன் வடக்கில் சாகர் மற்றும் தாமோ மாவட்டங்களும், கிழக்கில் ஜபல்பூர் மாவட்டமும், தென்கிழக்கில் சிவனி மாவட்டம், தெற்கில் சிந்த்வாரா மாவட்டமும், மேற்கில் ஹோசாங்காபாத் மாவட்டமும், வட மேற்கில் ரைசன் மாவட்டமும் அமைந்துள்ளது. இதன் நிர்வாக நகரம் நரசிங்கபூர் ஆகும்.

இந்த மாவட்டம் நர்மதா ஆற்று படுகையில் அமைந்திருக்கிறது. இதன் வடக்கு எல்லையை விந்திய மலையின் வரம்புகளும், மாவட்டத்தின் தெற்கு எல்லையை சத்புத்ரா மலைத்தொடரின் வரம்புகளும் உருவாக்குகின்றன. இது சராசரியாக கடல் மட்டத்திலிருந்து 359.8 மீற்றர் உயரத்தில் உள்ளது.

## வரலாறு
நர்சிங்பூர் மாவட்டம் 19 ஆம் நூற்றாண்டின் ஆரம்பத்தில் நாக்பூரின் மராத்தா போன்ஸ்லே மகாராஜாக்களின் வசம் இருந்தது. மேலும் இது "கடரியா கெடா" என்று அழைக்கப்பட்டது. பின்னர் ஜாத் தலைவர் ஒருவர் இந்த இடத்தை ஆக்கிரமித்து அதில் நரசிம்மருக்கான கோயில் ஒன்றை கட்டினார். இதனால் இப்பகுதி நர்சிங்பூர் என்று பெயர் பெற்றது. பின்னர் 1818 ஆம் ஆண்டில் இந்த மாவட்டம் பிரித்தானியர் வசம் சென்றது. நர்சிங்பூர் மாவட்டம் மத்திய மாகாணங்ள் மற்றும் பெராரின் நர்மதா பிரிவின் ஒரு பகுதியாக இருந்தது. 1947 ஆம் ஆண்டின் இந்தியாவின் சுதந்திரத்திற்கு பின் மத்திய பிரதேசத்தின் பகுதியாக மாறியது.

## புள்ளி விபரங்கள்
2011 ஆம் ஆண்டின் சனத்தொகை கணக்கெடுப்பின் படி நரசிங்கபூர் மாவட்டத்தில் 1,091,854 மக்கள் வாழ்கின்றனர். இந்த தொகை சைப்பிரசு தேசத்தின் அல்லது அமெரிக்க மாநிலமான தீவின் சனத்தொகைக்கு சமமானதாகும். சனத்தொகை அடிப்படையில் இந்தியாவின் 640 மாவட்டங்களில் 418 ஆவது இடத்தைப் பெறுகின்றது. நரசிங்கபூர் மாவட்டத்தில் ஒரு சதுர கிலோமீட்டருக்கு (550 / சதுர மைல்) 213 மக்கள் அடர்த்தி உள்ளது. 2001 - 2011 வரையான காலப்பகுதியில் இம்மாவட்டத்தின் சனத்தொகை அதிகரிப்பு விகிதம் 14.04% ஆகும். இங்கு வாழும் மக்களின் கல்வியறிவு 76.79% வீதம் ஆகும். நரசிம்மபூரில் ஒவ்வொரு 1000 ஆண்களுக்கும் 917 பெண்கள் உள்ளனர். 2011 ஆம் ஆண்டின் சனத்தொகை கணக்கெடுப்பின் போது இந்த மாவட்டத்தில் 99.57% மக்கள் இந்தி மொழியை முதன்மை மொழியாக பேசினர்.

## போக்குவரத்து
மும்பையில் இருந்து கல்கத்தா வரையிலான பிரதான புகையிரத பாதை நர்மதா பள்ளத்தாக்கை தொடர்ந்து மேற்கில் இருந்து கிழக்கு நோக்கி செல்கிறது. புகையிரத நிலையத்தை அண்மித்து பேருந்து நிலையம் காணப்படுகிறது. நகரம் தேசிய நெடுஞ்சாலை-26 ஐ சுற்றி அமைந்துள்ளது.

## உட்பிரிவுகளும் ஆட்சியும்
:சட்டமன்றத் தொகுதிகள்:
*கோட்டேகாவ்
*நர்சிங்பூர்
*தெந்துகேடா
*காடர்வாரா

## கல்வி
அரசு பல்நோக்கு மேல்நிலைப்பள்ளி

அரசு முதுகலை கல்லூரி

சவர வித்யா பீத் பள்ளி

நரசிங் பொதுப் பள்ளி

கேந்திரியா வித்யாலயா

சரஸ்வதி பள்ளி

லாரல்ஸ் ஆங்கில நடுத்தர உயர்நிலைப்பள்ளி

சியால் சர்வதேச பள்ளி

## முக்கிய நபர்கள்
மகர்ஷி மகேஷ் யோகி

அசுதோஷ் ராணா

பவானி பிரசாத் மிஸ்ரா

எஸ் எச் ராசா

ஸ்ரீ ஷியாம் சுந்தர் ராவத்
## இதனையும் காண்க
*மத்தியப் பிரதேச மாவட்டப் பட்டியல்
## மேற்கோள்கள்


பகுப்பு:மத்தியப் பிரதேசத்திலுள்ள மாவட்டங்கள்
சியோனி மாவட்டம்

**சியோனி மாவட்டம்** (Seoni District) இந்தியாவின் மத்தியப் பிரதேசம் மாநிலத்தில் அமைந்துள்ளது. சிவனி நகரம் இம்மாவட்டத்தின் தலைநகரம் ஆகும். இம்மாவட்டம் ஜபல்பூர் கோட்டத்தில் அமைந்துள்ளது. இம்மாவட்டத்தின் மொத்தப் பரப்பளவு 8,758 சதுர கிலோமீட்டர்கள் ஆகும்.

## மக்கட்தொகை
* மொத்த மக்கட்தொகை 13,78,876
* மக்கள் அடத்தி சதுர கிலோமீட்டருக்கு 157
* மக்கட்தொகை பெருக்கம் (2001-2011) 18.2%
* ஆண் பெண் விகிதம், 1000 ஆண்களுக்கு 984 பெண்கள்
* கல்வியறிவு 73.01%

## உட்பிரிவுகளும் அரசியலும்
:சட்டமன்றத் தொகுதிகள்:
*சிவனி
*கேவ்லாரி
*லக்னாதவுன்

:மக்களவைத் தொகுதி:
*பாலாகாட் மக்களவைத் தொகுதி

## இதனையும் காண்க
* மத்தியப் பிரதேச மாவட்டப் பட்டியல்

## மேற்கோள்கள்


பகுப்பு:மத்தியப் பிரதேசத்திலுள்ள மாவட்டங்கள்
மண்ட்லா

**மாண்ட்லா** (Mandla, இந்தி: मंडला) நகரம் இந்தியாவின் மத்தியப் பிரதேசம் மாநிலத்தில் அமைந்துள்ளது. இந்நகரம் மாண்ட்லா மாவட்டத்தின் தலைநகர் ஆகும். இது ஒரு நகராட்சி ஆகும். இந்நகரானது நர்மதை ஆற்றின் கிளையின் அருகே அமைந்துள்ளது. மூன்று மக்கமும் ஆறால் சூழப்பட்ட நகராகும். மாண்ட்லாவிலிருந்து *ராம்நகர்* வரையான 15 மைல்கள் பாறைகளினூடே நர்மதை நதி செல்கிறது. இவ்விடத்தில் நர்மதைநதி வணங்கப்படுகிறது. இங்கு அழகிய படித்துறைகள் அமைந்துள்ன. இந்நகரானது கடல் மட்டத்திலிருந்து 445 மீட்டர்கள் உயரத்தில் அமைந்துள்ளது.
## மக்கட்தொகை
2001 ஆம் ஆண்டின் மக்க்ட்தொகைக் கணக்கெடுப்பின்படி இந்நகரின் மொத்த மக்கட்தொகை 45,907 ஆகும். இதில் ஆண்கள் 51%, பெண்கள் 49% ஆகும். மொத்த மக்கட்தொகையில் 12% பேர் ஆறு வயதிற்குட்பட்ட குழந்தைகள் ஆவர். இந்நகரின் கல்வியறிவு 72% ஆகும். மக்கட்தொகையில் 90% இந்துகளும், 4% கிறிஸ்தவர்களும், 5% முஸ்லீம்களும் மற்றும் 1% சமணம் மற்றும் பெளவுத்த மதத்தைச் சார்தவர்கள்.

## மேற்கோள்கள்

பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
கட்னி

**கட்னி** (Katni) நகரம் *முர்வாரா காத்னி* (Murwara Katni) அல்லது முத்வாரா (Mudwara) என்றும் அழைக்கப்படுகிறது. இந்நகரம் இந்தியாவின் மத்தியப் பிரதேசம் மாநிலத்தில் அமைந்துள்ளது. இது கட்னி ஆற்றங்கரையில் அமைந்துள்ளது. இந்நகரானது கட்னி மாவட்டத்தின் தலைநகர் ஆகும். இது மத்தியப் பிரதேசத்தின் *மஹாகோஷல்* பகுதியில் அமைந்துள்ளது. ஜபல்பூர் நகரிலிருந்து 90 கிலோமீட்டர்கள் தொலைவில் இந்நகரம் அமைந்துள்ளது. இந்நகர் கடல் மட்டத்திலிருந்து 304 மீட்டர்கள் உயரத்தில் அமைந்துள்ளது.

## மக்கட்தொகை
2001 ஆம் ஆண்டின் மக்கட்தொகைக் கணக்கெடுப்பின்படி இந்நகரின் மொத்த மக்கட்தொகை 2,21,875 ஆகும். இதில் 11.3% பேர் ஆறு வயதிற்குட்பட்ட குழந்தைகள் ஆவர். இந்நகரின் கல்வியறிவு 87.43% ஆகும்.

## புற இணைப்புகள்
* Katni government website 

பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
பகுப்பு:கட்னி மாவட்டம்
காத்னி ஆறு

**காத்னி ஆறு** (*Katni River*) இந்தியாவின் மத்தியப் பிரதேச மாநிலம் வழியாகச் செல்லும் ஆறு ஆகும். இது இந்தியாவின் வட பகுதியில் உள்ளது. இந்த ஆறு காத்னி மாவட்டம் வழியாகச் செல்கிறது. காத்னி நகரம் இந்த ஆற்றங்கரையில் அமைந்துள்ளது. இந்த ஆற்றிற்கு *கேத்திவா [[கோத்திரம்|கோத்திர]] ஜாட்* மக்களின் பெயர் சூட்டப்பட்டுள்ளது.

## வெளி இணைப்புகள்
*வரைபடம்
*Incessant rains also caused damage to the dams located on Katni River 
*Map Neighboring districts of Katni 

பகுப்பு:கட்னி மாவட்டம்
சியோனி

**சியோனி** (Seoni, இந்தி: सिवनी) நகரம் இந்தியாவின் மத்தியப் பிரதேசம் மாநிலத்தில் அமைந்துள்ளது. இந்நகரம் ஒரு நகராட்சி ஆகும். இது சியோனி மாவட்டத்தின் தலைநகர் ஆகும்.

## அமைவிடம்
இந்நகரின் அமைவிடம் . ஆகும். இந்நகரானது கடல் மட்டத்திலிருந்து 611 மீட்டர்கள் உயரத்தில் அமைந்துள்ளது.
## மக்கட்தொகை
2001 ஆம் ஆண்டின் மக்கட்தொகை கணக்கெடுப்பின்படி இந்நகரின் மக்கட்தொகை 89,799 ஆகும். இதில் ஆண்கள் 52% பேரும், பெண்கள் 48% பேரும் அடங்குவர். இந்நகரின் கல்வியறிவு 77% ஆகும். 
## மேற்கோள்கள்

பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
பகுப்பு:சிவனி மாவட்டம்
நர்சிங்பூர்

**நர்ஷிங்பூர்** (Narsinghpur) நகரம் இந்தியாவின் மத்தியப் பிரதேசம் மாநிலத்தில் அமைந்துள்ளது. இந்நகருக்கும் *நர்ஷிம்பூர்* (Narsimhapur) என்ற பெயரும் உண்டு. இது நர்ஷிங்பூர் மாவட்டத்தின் தலைநகராகும். இந்நகரில் 18 ஆம் நூற்றாண்டில் நிர்மாணிக்கப்பட்டது *நர்ஷிம்* கடவுளின் கோயில் ஒன்று உள்ளது.

## அமைவிடம்
இந்நகரின் அமைவிடம் . ஆகும். இந்நகரானது கடல் மட்டத்திலிருந்து 347 மீட்டர்கள் உயரத்தில் அமைந்துள்ளது.
## மக்க்ட்தொகை
2001 ஆம் ஆண்டின் மக்கட்தொகை கணக்கெடுப்பின்படி இந்நகரின் மொத்த மக்கட்தொகை 46,120 ஆகும். இதில் 52% பேர் ஆண்கள். 48% பேர் பெண்கள். இந்நகரின் கல்வியறிவு 77% ஆகும். மக்கட்தொகையில் 12% பேர் ஆறு வயதிற்குட்பட்ட குழந்தைகள் ஆவார்.
## வெளி இணைப்புகள்
* இணையத்தளம் 
## மேற்குறிப்புகள்

பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
கோல்-கோடு தொழினுட்பம்

காற்பந்தாட்டத்தில், **கோல்-கோடு தொழினுட்பம்** (*goal-line technology* அல்லது  *Goal Decision System*)  எனப்படுவது கால்பந்து கோல்கோட்டை எப்போது முழுவதுமாகத் தாண்டியது என்பதை இலத்திரனியல் கருவிகளின் உதவியுடன் கண்டறியும் முறையாகும். இது ஆட்ட நடுவருக்கு ஆடும் அணி கோலிட்டது அல்லது கோல் இடவில்லை என அறிவிப்பதற்கு உதவி புரியும். இந்த தொழினுட்பத்தின் நோக்கம் ஆட்ட நடுவர்களின் பங்கைக்  குறைப்பதில்லை; மாறாக  அவர்கள் ஓர் முடிவிற்கு வரத் துணைபுரிவதாயிருக்கும்.  இந்தத் தொழினுட்பம் ஆட்டநடுவருக்கு பந்து முழுமையாக கோல் கோட்டை தாண்டியதா அல்லவா என்பதைக் தெளிவாக அறிவிக்கும். அதனைக் கொண்டு நடுவர் இறுதி முடிவை எடுப்பார். இங்கிலீஷ் பிரீமியர் லீக், 2010 உலகக்கோப்பை கால்பந்து மற்றும் யூரோ 2012 போட்டிகளின்போது நடுவர் முடிவுகள் குறித்து எழுந்த சர்ச்சைகளை அடுத்து இதனை எதிர்த்து வந்த பன்னாட்டுக் கால்பந்து சங்கங்களின் கூட்டமைப்பு பல்வேறு மாற்றுத் தயாரிப்புக்களை சோதனையிட்டு ஏற்கத்தக்க அமைப்பை அறிவித்துள்ளது.  கோல்கன்ட்ரோல் என்ற செருமானிய நிறுவனத்தின் கோல்கன்ட்ரோல்-4D தொழினுட்பத்தைத் தேர்ந்தெடுத்துள்ளது. இது ஒவ்வொரு கோல் கம்பத்திலும் ஏழு வீதம் 14 ஒளிதப்பிடி கருவிகளை அமைக்க உள்ளது. இது 2014 உலகக்கோப்பையில் பயன்படுத்தப்பட உள்ளது.

## மேற்சான்றுகள்

பகுப்பு:காற்பந்தாட்டம்
யாசின் பாத்கால்

**யாசின் பாத்கால்** (Yasin Bhatkal) என்று இந்திய உளவுத் துறை அமைப்புகளால் அழைக்கப்படும் *முகம்மது அஹ்மத் சிதிபபா* இந்தியன் முஜாகிதீன் தீவிரவாதக் குழுவைச் சார்ந்தவர். இவர் இந்தியாவில் தேடப்பட்டுவரும் குற்றவாளிகளுள் முக்கியமானவர். இவர் இந்திய நேபாள எல்லையில் பீகார் மாநிலத்தின் *மோதிகாரி* எனும் இடத்தில் 2013 ஆம் ஆண்டு ஆகஸ்டு மாதம் 28 ஆம் தேதி கைது செய்யப்பட்டார். இவர் தீவிரவாதச் செயல்களைச் செய்வதற்காக பாகிஸ்தானில் பயிற்சி எடுத்தவர். 
## இளமை வாழ்க்கை
*முகம்மது அஹ்மத் சிதிபபா*  1983 ஆம் ஆண்டு ஜனவரி மாதம் 15 ஆம் தேதி பிறந்தவர். இவர் 10 வகுப்பு வரை படித்தவர். பத்தாம் வகுப்பு இறுதித் தேர்வை எழுதாமல் துபாய் நகருக்குச் சென்றார்.  அவரது குடுப்பத்தினரின் தகவலின் படி இவர் 2007 ஆம் ஆண்டு துபாயிலிருந்து காணமல் போய்விட்டார். சில வருடங்களுக்குப் பின் *ஷாகிதா* எனும் பெண்ணை மணந்து கொண்டு டெல்லியில் வசித்து வந்தார். அந்தப் பெண்ணிடம் தனது பெயரை *இம்ரான்* என்றும் லக்னோவைச் சேர்ந்தவர் என்றும் கூறியிருந்தார். 
## குற்றச் செயல்கள்
* பெங்களூரு விளையாட்டு மைதானக் குண்டு வெடிப்பு, 2010
* புனே குண்டு வெடிப்பு
## கைது நடவடிக்கை
இவர் தற்போது பீகார் காவல்துறையினரின் கட்டுப் பாட்டில் உள்ளார். இவர் இந்திய நேபாள எல்லையில் பீகார் மாநிலத்தின் *மோதிகாரி* எனும் இடத்தில் 2013 ஆம் ஆண்டு ஆகஸ்டு மாதம் 28 ஆம் தேதி கைது செய்யப்பட்டார்.

## பாகிஸ்தானில் தீவிரவாதப் பயிற்சி
*யாசின் பாத்கால்* 2006 ஆம் ஆண்டு தீவிரவாதப் பயிற்சி பெறுவதற்காக பாகிஸ்தானுக்குச் சென்றார். முறையான குடி நுழைவுச் சீட்டு இல்லாமல் பாகிஸ்தானுக்குச் சென்ரார். பின்னர் கராச்சியிலிருந்து பலூசிஸ்தான் நகருக்குச் சென்று பாகிஸ்தான் ராணுவத்திடம்  ஆயுதப் பயிற்சி பெற்றார். 50 நாட்கள் பயிற்சிக்குப் பின்னர் *துபாய்* சென்று மீட்டும் இந்தியாவிற்கு வந்தார்.

## மேற்கோள்கள்

பகுப்பு:தீவிரவாத அமைப்பு என குறிப்பிடப்பட்டவை
பகுப்பு:1973 பிறப்புகள்
பகுப்பு:வாழும் மக்கள்
பகுப்பு:இந்தியாவால் தேடப்படும் தப்பியோடிய குற்றவாளிகள்
சிலா தோரணம் (திருமலை)

**சிலாதோரணம்** (Silathoranam) என்பது இந்தியாவின் ஆந்திரப் பிரதேசம் மாநிலம் திருப்பதி திருமலையில் இயற்கையாக தோரண வடிவில் அமைந்துள்ள மிக பழமையான அபூர்வ பாறை ஆகும்.

## மேற்கோள்கள்

## வெளி இணைப்புகள்

பகுப்பு:இந்தியச் சுற்றுலாத் தலங்கள்
பகுப்பு:சித்தூர் மாவட்டம்
இரும்பு-நிக்கல் உலோகக்கலவை

[right|thumb|300px| [விட்மென்ஸ்டாடென் பாங்கம்| விட்மென்ஸ்டாடென் பாங்கத்தில் இரும்பு-நிக்கல் உலோகக்கலவை - எண்முக விண்கல்]]
இரும்பு மற்றும் நிக்கல் ஆகிய இரண்டு தனிமங்கள் பெரும்பான்மையாகக் கலந்துள்ள கலவைக்கு **இரும்பு-நிக்கல் உலோகக்கலவை** அல்லது **நிக்கல்-இரும்பு உலோகக்கலவை** (Iron–nickel alloy) என்று பெயர். இதை இரும்பு-நிக்கல் கலப்புலோகம் எனவும் அழைக்கலாம். FeNi மற்றும் NiFe என்பது இரும்பு-நிக்கல் உலோகக்கலவையின் சுருக்கம். NiFe என்ற சொற்றொடர் நிக்கல்-இரும்பு உலோகக்கலவையில் வினையூக்கியில் ஏற்படும் வேதிவினைகளை விளக்க உதவுகிறது. மேலும், இந்த *NiFe* புவியியலில் புவியின் அகட்டையும்,  கோள்களின் அகட்டையும் விளக்க உதவும்.

## புவியியல் மற்றும் வானியல்
விண்மீன்சார் அணுக்கருச் சிதைவின் போது, கடைசியாக உருவாகும் தனிமம் இரும்பும், நிக்கலும் ஆகும். இதன் காரணமாக, இந்த இரண்டு தனிமங்கள் உருவாக மீயொளிர் விண்மீன் வெடிப்பு தேவையில்லை. எனவே தான் புவியின்  அகட்டிலும், விண்கற்களிலும் இந்த இரண்டு தனிமங்கள் அதிகமாக உள்ளன. நிக்கல்-இரும்பு உலோகக்கலவை புவி மற்றும் விண்கற்கள் சார்ந்த கலப்புலோகம் என்பதால் இவை புவியில் இயற்கையாகவே கிடைக்கிறது.

## வேதியியல் மற்றும் தொழில்நுட்பம்
இரும்பு (அணு எண் 26) மற்றும் நிக்கலின் (அணு எண் 28) ஈர்ப்புத்தன்மை காரணமாக, இரும்பு-நிக்கல் உலோகக்கலவை இயற்கையாகவே நிகழ்கிறது. தொழிற் துறை கலப்புலோகம்  வணிக நோக்கத்தோடு, அதிக எண்ணிக்கையில் மற்றும் தேவைக்கு ஏற்ப சிக்கலான அணுப்பிணைப்பில் வேதி வினையூக்கிகளின் உதவியுடன் தயாரிக்கப்படுகிறது.

எஃகு தொழில்நுட்பத்தில் இரும்பு மற்றும் நிக்கல் கலக்கப்பட்டு மீவலி தாழ்கரிம எஃகு (maraging steel) மற்றும் குறைக் கலவை எஃகு (low alloy steel) தயாரிக்கப்படுகிறது. மேலும், மற்ற தொழில்நுட்பத்தில் இன்வார் மற்றும் மியூவுலோகம் (mu-metal) தயாரிக்கப்படுகிறது.

## கண்ணோட்டம்
பின்வரும் அட்டவணை வெவ்வேறு இரும்பு-நிக்கல் உலோக கலவைகளின் ஒரு கண்ணோட்டம். இயற்கையாகவே உருவாகும் கலவைகள்  ஒரு வகை கனிமங்கள் ஆகும். இவை இயற்கை உலோகங்கள் என அழைக்கப்படுகிறது.
சில தனிமங்கள் ஒன்றிற்கு மேற்பட்ட படிக அமைப்புகளை கொண்டுள்ளன (எ.கா. விண்கல் இரும்பு இரண்டு படிக கட்டமைப்புகளின் கலவையாகும்).

## குறிப்பு

பகுப்பு:இரும்புக் கலப்புலோகங்கள்
இந்திய துணைப் பிரதமர்

**இந்திய துணை பிரதமர்** இந்திய அரசின் மத்திய அமைச்சரவையில் ஒரு உறுப்பினர் ஆவார். பொதுவாக ஒரு துணை பிரதமர், உள்துறை அமைச்சகம் அல்லது நிதி அமைச்சகம் போன்ற ஒரு முக்கிய அமைச்சரவையை தன் இலாகாவாக வைத்திருப்பார். துணை பிரதம மந்திரி பதவி அதிகாரப்பூர்வமற்றது, இருப்பினும் இது ஒரு கூட்டணி அரசாங்கத்தின் போதும் அல்லது தேசிய அவசர காலங்களிலும், அரசியல் ஸ்திரத்தன்மைக்காகவும் பயன்படுத்தப்படுகிறது.

## இந்திய துணைப் பிரதமர்களின் பட்டியல்

## வாழும் முன்னாள் துணைப் பிரதமர்கள்
  , இந்தியாவின் முன்னாள் துணைப் பிரதமர் ஒருவர் வாழுகின்றார்.


File:L.K. Advani.jpg|எல்.கே.அத்வானி(2002–2004)பாரதிய ஜனதா கட்சி(தேசிய ஜனநாயக கூட்டணி)


## சான்றுகள்

பகுப்பு:இந்திய அரசியல்வாதிகள்
பார்காத்

**பார்காட்** (Barghat) நகரம் இந்தியாவின் மத்தியப் பிரதேசம் மாநிலத்தில் சியோனி மாவட்டத்தில் அமைந்துள்ளது.
## அமைவிடம்
இந்நகரின் அமைவிடம்  ஆகும். இந்நகர் கடல் மட்டத்திலிருந்து 537 மீட்டர்கள் உயரத்தில் அமைந்துள்ளது.
## மக்கட்தொகை
2001 ஆம் ஆண்டின் மக்கட்தொகைக் கணக்கெடுப்பின்படி இந்நகரின் மக்கட்தொகை 10,425 ஆகும். இதில் ஆண்கள் 51% பேரும், பெண்கள் 49% பேரும் அடங்குவர். இந்நகர மக்களின் கல்வியறிவு 73% ஆகும். மொத்த மக்கட் தொகையில் 13% பேர் ஆறு வயதிற்கும் குறைவான வயதுடையவர்கள்.
## மேற்கோள்கள்

பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
உலோகக் கூரை

thumb|200px|போலந்து நாட்டில் உள்ள நாகத் தகடுகளிலான ஒரு கூரை.
thumb|200px|இன்னொரு உலோகக் கூரை. பிரான்சில் உள்ளது.
**உலோகக் கூரை** (*metal roof*) என்பது, உலோகத் தகடு, உலோக ஓடுகள் போன்றவற்றினாலான கூரையைக் குறிக்கும். முற்காலத்தில் செப்பு, ஈயம் போன்ற உலோகங்கள் கூரைகளுக்குக் கூடுதலாகப் பயன்பட்டன. தற்காலத்தில் எஃகு, நாகம்பூசிய இரும்பு, அலுமினியம் போன்ற உலோகங்கள் பெருமளவில் பயன்படுகின்றன. கூரைகளுக்கான உலோகத் தகடுகள் தட்டையானவையாக அல்லது நெளிதகடுகளாக இருக்கும். விறைப்பாக இருக்காது என்பதால், பெரிய தட்டையான தகடுகளைக் கூரைச் சட்டகத்தில் நேரடியாகத் தாங்க முடியாது. சட்டகத்தில் மரப் பலகைகளைத் தாங்க வைத்து அதன் மேல் உலோகத் தகடுகளைப் பொருத்துவர். தற்காலத்தில் பெரும்பாலும் நெளிதகடுகளாக இருப்பது வழக்கம். இத்தகடுகள் தொய்வடையாமல் சட்டகங்களின்மீது நேரடியாகவே பொருத்த முடியும். நெளிவுகள் உலோகத் தகட்டுக்கு விறைப்புத் தன்மையைக் கொடுக்கின்றன.

உலோகத் தகடுகள் கூடிய வெப்பம் கடத்துதிறன் கொண்டவை என்பதுடன், விரைவில் சூடாகவும் கூடியன ஆதலால், கடத்தல் மூலமாகவும், கதிர்வீச்சினாலும் பெருமளவு வெளிவெப்ப்ம் உள்ளே நுழைகின்றது. வெப்பக் காப்புப் பொருட்களை உலோகத் தகடுகளுக்குக் கீழே பொருத்துவதன் மூலம் உள்ளே நுழையக் கூடிய வெப்பத்தைப் பெருமளவு குறைக்க முடியும்.

## குறிப்புகள்

## வெளியிணைப்புகள்
* 70 Metal Roofing Facts) by MetalRoof.US  - நுகர்வோர் கல்விக்கான கட்டுரை 
* 1 குடியிருப்பு கூரை சேவைகள்

## மேற்கோள்கள்

பகுப்பு:கட்டிடக் கூறுகள்
பகுப்பு:கட்டிடப் பொருட்கள்
பேதுல்

**பேதுல்** (Betul) நகரம் இந்தியாவின் மத்தியப் பிரதேசம் மாநிலத்தில்  உள்ள பேதுல் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இந்நகரம் *போபால் கோட்டத்திற்கு* உட்பட்டது.

## அமைவிடம்
பேதுல் நகரம் மத்தியப் பிரதேசத்தின் தெற்கில், மகாராட்டிரா மாநிலத்தின் எல்லையில், போபால் - நாக்பூர் நகரங்களுக்கு இடையே அமைந்துள்ளது. இந்நகரின் அமைவிடம் . ஆகும். இந்நகரானது கடல் மட்டத்திலிருந்து 658 மீட்டர்கள் உயரத்தில் அமைந்துள்ளது. 
## மக்கட்தொகை
2011 ஆம் ஆண்டின் மக்கட்தொகைக் கணக்கெடுப்பின் படி 34 வார்டுகளும், 22398 குடியிருப்புகளும் கொண்ட பேதுல் நகராட்சியின் மொத்த மக்கட்தொகை 1,03,330  ஆகும்.இதில் ஆண்கள் 52823  பேரும் பெண்கள் 50507  பேரும் அடங்குவர். இந்நகர மக்களின் கல்வியறிவு 76%. மொத்த மக்கட்தொகையில் 6 வயதிற்குட்பட்டவர்கள்  11,185 ( 10.82%). பாலின விகிதம் 1000 ஆண்களுக்கு 956 பெண்கள்  வீதம் உள்ளனர். சராசரி எழுத்தறிவு 79.62% ஆகும். இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 12.21%  மற்றும் 9.29% ஆக உள்ளனர்.இதன் மக்கள் தொகையில் இந்துக்கள் 84.56%, இசுலாமியர்கள, 12.24%, சமணர்கள் 1.24%, பௌத்தர்கள் 	0.88%, சீக்கியர்கள் 0.33 %, கிறித்தவர்கள் 0.69% மற்றும் பிறர் 0.06% ஆக உள்ளனர்.

## பேதுல் தொடருந்து  நிலையம்
சென்னை, பெங்களூர், புனே மற்றும் ஐதராபாத்திலிருந்து வடக்கே தில்லி, லக்னோ, ஜம்முதாவி, வாரணாசி செல்லும்  அனைத்து தொடருந்துகளும் பேதுல் நகரத்தில் நின்று செல்கிறது.

## மேற்கோள்கள்

பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
பகுப்பு:பேதுல் மாவட்டம்
குருகு (குன்றம்)

**குருகு பெயர்க் குன்றம்** என்பது கௌஞ்சமலை. ‘நாவலந் தண்பொழில்’ என்னும் தமிழகத்துக்கும், வடபொழில் எனப்பட்ட வட-இந்தியாவுக்கும் இடையில் இந்த மலை இது. **கௌஞ்சம்** என்றும், **கிரவுஞ்சம்** என்றும் வடசொல்லால் வழங்கப்படும் பறவை **குருகு** என்னும் தமிழ்ச்சொல்லால் குறிக்கப்படும்.  

இதனை முருகப்பெருமான் உடைத்தான் என்னும் செய்தி புராணக் கதைகளில் வருகிறது.   

## அடிக்குறிப்பு

பகுப்பு:தொன்மவியல் இடங்கள்
அகிலத்துக்கு வணக்கம் (நிரல்)

thumb|வலது
**அகிலத்துக்கு வணக்கம் நிரல்** என்னும் நிரல் "அகிலத்துக்கு வணக்கம்" என்ற தொடரை வெளியிடும் ஓரு கணிணி நிரலாகும். இது நிரலாக்க மொழிகளில் எழுதக்கூடிய சிறிய, எளிய நிரல் ஆகும். புதிதாக ஒரு நிரல் மொழியை கற்கும் போது முதலில் எழுதப்படும் நிரலாக இதுவே உள்ளது

## நோக்கம்
# "அகிலத்துக்கு வணக்கம் நிரல்" அனைவரும் எளிதாக கற்றுக்கொள்ளக் கூடியதாக இருப்பதனால்.
# ஓருவருக்கு எந்தவொரு நிரலாக்க மொழியையும் எளிதாக அறிமுகப்படுத்துவதற்காக.
# ஓரு நிரலாக்க மொழியினை நன்னிலை சோதனை (sanity test) செய்து இருமமாக்கி, மென்பொருள் உருவாக்க சூழ்நிலை போன்றவற்றை சரி பார்த்துக்கொள்ள உதவுகிறது.

## தமிழ்  நிரல்மொழியில்
எழில் தமிழ் நிரலாக்க மொழியில் எடுத்துக்காட்டு

```python
# எழில் தமிழ் நிரலாக்க மொழி உதாரணம்

பதிப்பி "அகிலத்துக்கு வணக்கம்!"
பதிப்பி "******* வருகைக்கு நன்றி! *******"
```


### சி++ நிரல்மொழியில்

```cpp
# include <iostream>

int main()
{
   std::cout << "Hello, world!\n";
}
```


### சி ஷார்ப் ( c# ) நிரல் மொழியில் அகிலத்திற்கு வணக்கம் நிரல்

```c#
class HelloWorld {
	static void Main() {
		System.Console.WriteLine("Hello World");
	}
}
```


## '''வரலாறு'''
முதலில் ஆம் ஆண்டு பெல் ஆய்வுகூடத்தில் 'ப்ரியன் கேர்நிகான்' அவர்களின் 'சி' பயிற்றுவிப்பின் போது "ஹலோ, வேர்ல்ட்" அறிமுகப்படுத்தப்பட்டது.பகுப்பு:கணினி அறிவியல்
முசுகுந்தேஸ்வரர் கோயில், கொடும்பாளூர்

சங்க காலத்திலிருந்து புகழ்பெற்று விளங்கும் கொடும்பாளூரில் (தற்போதைய புதுக்கோட்டை மாவட்டம்) மூவர் கோவிலுக்கு சற்று தொலைவே மேற்கே கண்மாய்க் கரையில் அமைந்துள்ளது.

## அமைவிடம்
இக்கோயில் இடங்கழி நாயனார் கோயிலிலிருந்து வடக்கில் செல்லும் வழியில் அமைந்துள்ளது. 

## அடியார் தொண்டு
இடங்கழி நாயனார் பல சிவன் கோயில்களை எழுப்பி சிவ வழிபாட்டினைப் போற்றியவர். சிவனடியாருக்காக நெல் திருடியவரைத் தண்டிக்காமல் நெற்களஞ்சியத்தைத் திறந்துவைத்த மன்னர் குலத்தைச் சேர்ந்தவரான இவர் நாட்டில் இருந்த சிவனடியார் ஒருவர் சிவனுக்கு மகேசுவர பூசையைத் தொடர்ந்து செய்து வந்தார். ஒரு நிலையில் பொருள் இல்லாமல் போகவே, இடங்கழி நாயனாரின் அரண்மனைக்குள் புகுந்து நெல் மூட்டைகளைத் திருடினார். காரணத்தை அறிந்த மன்னர் இடங்கழியார் அந்த சிவனடியாரை விடுதலை செய்ததோடு தன் நெற்களஞ்சியத்தைத் திறந்துவிட்டு, கொள்ளையடித்துச் செல்ல முரசு அடித்து நாட்டு மக்களுக்குத் தெரிவித்தார். சிவனடியார்கள் நெல்லைக் கொண்டு செல்வதைக் கண்டு மகிழ்ந்தார்.  

## வரலாறு
இக்கோவிலின் எழுந்தருளியுள்ள இறைவனின் நாமம் முதுகுன்றம் உடையார் என்பதாகும். இக்கோவிலை மகிமலாய இருக்கவேள் என்கிற பராந்தக குஞ்சரமல்லன் எனும் சிற்றரசன் கி  பி 921 ஆம் ஆண்டு கட்டினான். எனவே இந்தகோவிலும்  தஞ்சை பெரிய கோவிலைப் போல 1000 ஆண்டு பழமையான வரலாறு கொண்ட கோவிலாகும். இக்கோவில் முழுக்க சோழர் கால கட்டிக்கலையே பின்பற்றப்பட்டுள்ளது.

## நடை திறந்திருக்கும் நேரம்
இக்கோயில் காலை 10.00 மணி முதல் 11.00 மணி வரை வழிபாட்டிற்காகத் திறந்துவைக்கப்பட்டிருக்கும். 

## மேற்கோள்கள்

பகுப்பு:புதுக்கோட்டை மாவட்டத்திலுள்ள கிராமக் கோயில்கள்
வெளிக் கருவம்

Right|thumb|300px| வெளிக் கருவம்
புவிநடுக்கவியலின்படி (Seismology), புவியின் கருவம் (core) இரண்டு பாகங்களைக் கொண்டது. அவை உட் கருவம்  மற்றும் **வெளிக் கருவம்** (*Outer core*) ஆகும். இந்த புவியின் வெளிக் கருவத்தின் அடுக்கு சுமார் 2,266 கி.மீ. (1.408 மைல்)  தடித்தது. இது இரும்பு-நிக்கல் உலோகக்கவையினால் ஆனது. மேலும், இது மூடகத்திற்கும் மற்றும் உட் கருவத்திற்கும் இடையில் புவியின் மேற்பரப்பிலிருந்து சுமார் 5,150 கி.மீ. (3,200 மைல்) கீழே அமைந்துள்ளது.

## பண்புகள்
வெளிக் கருவத்தின் வெப்பநிலை வெளிப்பகுதிகளில் 4400 டிகிரி செல்சியஸ் (8000&nbsp;°F) வரையும், உட் கருவத்தின் அருகே 6100 டிகிரி செல்சியஸ் (11000&nbsp;°F) வரையும் இருக்கிறது. அதை கணினியில் மாதிரி செய்து பார்த்த போது அதன் உயர் வெப்பநிலை காரணமாக, வெளிக்கருவம் மிகக் குறைந்த கூழ்மத்தன்மை உடைய திரவ நிலையில் இருப்பது தெரிய வருகிறது. மேலும், இதனால் தான் இதற்குக் கொந்தளிப்பு தன்மையும் உள்ளது என கருதப்படுகிறது.  இந்த இரும்பு-நிக்கல் உலோகக்கலவை கூழ்மத்தன்மை காரணமாக புவி சுழலும் போது வெளிக் கருவமும் சுழல்கிறது. இந்தச் சுழலோட்டம் காரணமாகத்தான் புவியின் காந்தப்புலம் உருவாகிறது என நம்பப்படுகிறது.
இந்தக் காந்தப்புலத்தின் வலிமை புவியின் வெளிக் கருவத்தில் 25 காஸ் (Gauss) ஆகும். இது புவியின் மேற்பரப்புடன் ஒப்பிடுகையில் 50 மடங்கு அதிகம். உட் கருவத்தில் உள்ள அதே இரும்பு-நிக்கல் உலோகக்கலவை இதிலும் இருந்த போதிலும் இதன் அழுத்தம் உட்கருவத்தின் அதீத அழுத்தத்திற்கு இணையாக இல்லை (அதீத அழுத்ததில் இரும்பு தனது அணு பிணைப்பை விடுவித்து உருக முடியாது). எனவே, வெளிக் கருவம் திரவ நிலையில் உள்ளது. கந்தகம் மற்றும் ஆக்சிசனும் இதில் இருக்கலாம்.

இதன் வெப்பம் மூடகத்தை நோக்கிச் செல்வதால் உட் கருவம் உறைந்து விரிவடைகிறது. இந்த விரிவடைதல் வருடத்திற்கு 1மி.மீ என கணக்கிடப்பட்டுள்ளது.

## வாழ்க்கையில் இவை எற்படுத்தும் விளைவு

சூடான இரும்பு அணுக்கள் தொடர்ச்சியாக நகரும் போது காந்தப்புலம் உருவாகிறது. அதே போல, புவியின் அடியில் சூடான இரும்பு (வெளிக் கருவம்) திரவ நிலையில் சுழல்வதால் புவியின் காந்தப்புலம் உருவாகிறது. இந்த புவியின் காந்தப்புலம் இல்லையென்றால் நாம் சூரியனின் காஸ்மிக் கதிர்களால் பெரும் பாதிப்புக்கு உள்ளாவோம்.

## மேற்கோள்கள்

பகுப்பு:புவி
பகுப்பு:புவிக்காந்தவியல்